**Italias kvinnelandslag i fotball** representerer Italia i internasjonal fotball for kvinner. Italia er det eneste kvinnelandslaget som har kvalifisert seg til samtlige EM per 2009.

Historie
--------

Italienske fotballspillere i VM 2019
Italia startet relativt tidlig med kvinnefotball, og var blant de beste lagene allerede i 1969, da de ble uoffisielle europamester. Til sammenlikning var kvinnefotball forbudt i Tyskland det året, og det var 9 år til Norges landslag ble dannet. I 1984 ble det arrangert EM som, enda det ikke var offisielt, da bare halvparten av UEFAs lag deltok, regnes med av flere. Italia kom til semifinale, der de tapte mot Sverige. I 1987 gjentok de bedriften, og nok en gang tapte de mot den blivende europamesteren, denne gangen Norge. Italia så ut til å bli den evige tapende semifinalist da de også i 1989 tapte semifinalen, nok en gang for den blivende europamester, denne gangen Tyskland. Denne gangen ble det imidlertid jevnere, Italia tapte semifinalen på straffespark. I 1991 var Italia med i det første offisielle VM i Kina. Nok en gang tapte de på straffesparkkonkurranse, nok en gang tapte de mot Norge, denne gangen i kvartfinalen. 

Da Italia arrangerte EM i 1993, var de ikke i det øverste favorittsjikt. De kvalifiserte seg til semifinalen gjennom å først vinne 3-2 hjemme mot England, for deretter å slå dem 3-0 borte. I semifinalen møtte Italia Tyskland, og nok en gang gikk kampen til straffesparkkonkurranse. Denne gangen var det Italia som vant, og de kom til sin første offisielle finale. Der møtte Italia nok en gang Norge. På tross av hjemmefordel, tapte Italia 0-1, og måtte nøye seg med sølv. I EM i Tyskland lyktes imidlertid ikke Italia å gjenta bedriften, og de tapte kvartfinalen mot Norge klart. På grunn av det dårlige resultatet i EM, ble ikke Italia kvalifisert til VM i Sverige, som baserte seg på resultatet i EM. Mangelen på VM-deltakelse førte igjen til at Italia ikke var med i OL i 1996. Italias neste mulighet til kvalifisering var EM i Norge og Sverige 1997. Italia vant sin gruppe, og havnet i gruppe med Norge, Danmark og Tyskland. Overraskende nok lykkes Italia å kvalifisere seg sammen med Tyskland, og på bekostning av Norge. Italia slo Spania i semifinalen, og møtte Tyskland igjen i finalen. Finalen tapte Italia 0-2.

Etter finaletapet gikk det dårligere for Italia, som ikke lyktes å komme videre fra gruppespill i et sluttspill før 2009. I VM har ikke Italia lyktes å kvalifisere seg til de to siste sluttspill. Dermed har Italia heller ikke kommet til OL verken i 2004 eller 2008. I EM i 2001 var laget svært nær, men Norge gikk foran på målforskjell. I 2005 tapte Italia samtlige kamper i sluttspillet. 

Italia kom til kvartfinalen i EM i Finland, men tapte 1-2 for europamestrene Tyskland. Det var Tysklands knappeste seier i turneringen. Italia fortsatte i kvalifiseringen til VM i 2011 å markere seg som et av de bedre lagene. De vant sin gruppe greit med bare en uavgjort mot Finland som poengtap. Deretter møtte de Frankrike, men tapte hjemme etter 0-0 borte i kvalifiseringen. Italia måtte da ut i oppsamlingsheat for videre kvalifisering.

Mesterskapsresultater
---------------------

### VM-resultater

| År | Resultat | Kamper | Seire | Uavgjort | Tap | + | − |
| --- | --- | --- | --- | --- | --- | --- | --- |
| Kinas flagg 1991 Kina | Kvartfinale | 4 | 2 | 0 | 2 | 9 | 3 |
| Sveriges flagg 1995 Sverige | Ikke kvalifisert | – | – | – | – | – | – |
| USAs flagg 1999 USA | Gruppespill | 3 | 1 | 1 | 1 | 3 | 3 |
| USAs flagg 2003 USA | Ikke kvalifisert | – | – | – | – | – | – |
| Kinas flagg 2007 Kina | Ikke kvalifisert | – | – | – | – | – | – |
| Tysklands flagg 2011 Tyskland | Ikke kvalifisert | – | – | – | – | – | – |
| Canadas flagg 2015 Canada | Ikke kvalifisert | – | – | – | – | – | – |
| Frankrikes flagg 2019 Frankrike | Kvartfinale | 5 | 3 | 0 | 2 | 9 | 4 |
| **Totalt** | 3/8 | 12 | 6 | 1 | 5 | 21 | 10 |

### EM-resultater

| År | Resultat | Kamper | Seire | Uavgjort | Tap | + | − |
| --- | --- | --- | --- | --- | --- | --- | --- |
| 1984 | Semifinale | 2 | 0 | 0 | 2 | 3 | 5 |
| Norges flagg 1987 Norge | Bronse | 2 | 1 | 0 | 2 | 2 | 3 |
| Vest-Tysklands flagg 1989 Vest-Tyskland | 4.-plass | 2 | 0 | 1 | 1 | 2 | 3 |
| Danmarks flagg 1991 Danmark | 4.-plass | 2 | 0 | 0 | 2 | 1 | 5 |
| Italias flagg 1993 Italia | Finale | 2 | 0 | 1 | 1 | 1 | 2 |
| Tysklands flagg 1995 Tyskland | Ikke kvalifisert | – | – | – | – | – | – |
| Norges flagg Sveriges flagg 1997 Norge/Sverige | Finale | 5 | 2 | 2 | 1 | 7 | 6 |
| Tysklands flagg 2001 Tyskland | Gruppespill | 3 | 1 | 1 | 1 | 3 | 4 |
| Englands flagg 2005 England | Gruppespill | 3 | 0 | 0 | 3 | 4 | 12 |
| Finlands flagg 2009 Finland | Kvartfinale | 4 | 2 | 0 | 2 | 5 | 5 |
| Sveriges flagg 2013 Sverige | Kvartfinale | 4 | 1 | 1 | 2 | 3 | 5 |
| Nederlands flagg 2017 Nederland | Gruppespill | 3 | 1 | 0 | 2 | 5 | 6 |
| Englands flagg 2022 England | Gruppespill | 3 | 0 | 1 | 2 | 2 | 7 |
| **Totalt** | 12/13 | 35 | 8 | 7 | 20 | 38 | 63 |

Noter
-----

1. ↑  «Coppa Europa per Nazioni (Women) 1969» **(engelsk)**. rsssf.com. 19. mars 2001. Besøkt 29. januar 2022.
2. ↑  «1984: Sweden take first title» **(engelsk)**. uefa.com. Besøkt 29. januar 2022.
3. ↑  «1987: Norway victorious in Oslo» **(engelsk)**. uefa.com. Besøkt 29. januar 2022.
4. ↑  «1989: Germany arrive in style» **(engelsk)**. uefa.com. Besøkt 29. januar 2022.
5. ↑  «USA triumph as history made in China PR» **(engelsk)**. fifa.com. Besøkt 29. januar 2022.
6. 1 2 3 4  «1993: Azzurre left feeling blue» **(engelsk)**. uefa.com. Besøkt 29. januar 2022.
7. ↑  «1995: Germany establish upper hand» **(engelsk)**. uefa.com. Besøkt 29. januar 2022.
8. 1 2  «1997: German reign goes on» **(engelsk)**. uefa.com. Besøkt 29. januar 2022.
9. ↑  «2009: No stopping awesome Germany» **(engelsk)**. uefa.com. Besøkt 29. januar 2022.
10. ↑  Det ble ikke arrangert sluttspill i ett land i 1984.

Eksterne lenker
---------------

* Offisielt nettsted

* (en) Italy women's national association football team – kategori av bilder, video eller lyd på Commons Rediger på Wikidata

| * v
* d
* r
Nasjonale fotballandslag for kvinner i Europa (UEFA) |
| --- |
|  | Albania **·** Andorra **·** Armenia **·** Aserbajdsjan **·** Belarus **·**. Belgia **·** Bosnia-Hercegovina **·** Bulgaria **·** Danmark **·** England **·** Estland **·** Finland **·** Frankrike **·** Færøyene **·** Georgia **·** Gibraltar **·** Hellas **·** Irland **·** Island **·** Israel **·** Italia **·** Kasakhstan **·** Kosovo **·** Kroatia **·** Kypros **·** Latvia **·** Liechtenstein **·** Litauen **·** Luxembourg **·** Malta **·** Moldova **·** Montenegro **·** Nederland **·** Nord-Irland **·** Nord-Makedonia **·** Norge **·** Polen **·** Portugal **·** Romania **·** Russland **·** San Marino **·** Serbia **·** Skottland **·** Slovakia **·** Slovenia **·** Spania **·** Sveits **·** Sverige **·** Tsjekkia **·** Tyrkia **·** Tyskland **·** Ukraina **·** Ungarn **·** Wales **·** Østerrike |  |